অশান্ত নেপালে সংশোধনাগার থেকে পালাতে গিয়ে মৃত ৫!

ওয়েব ডেস্ক : নেপালে (Nepal) নিষিদ্ধ হয়েছে বিভিন্ন ধরণের সোশাল মিডিয়া (Social Media)। তার পর থেকেই অশান্ত হয়ে উঠেছে এভারেস্টের এই ছোট দেশ। এই পরিস্থিতিতে সেখানে অবাধে চলছে লুটপাট। তেমনই ব্যাঙ্ক ডাকাতির ঘটনাও ঘটেছে। পাশাপাশি জেল থেকে কয়েদিদের পালানোর খবরও সামনে আসছে। নাবালক সংশোধনাগার থেকে পালানোর সময় পুলিশের গুলিতে অন্তত ৫ জনের মৃত্যু (Death) হয়েছে বলে খবর। ঘটনায় আহত হয়েছে আরও ৭ জন।

নেপালের (Nepal) নৌবস্তা জেলের প্রধান বলেছেন, কিশোর কয়েদিরা গেট ভেঙে পালানোর সময় তাদের উপর গুলি চালানো হয়। পাশাপাশি, এখনও পর্যন্ত জেল থেকে ৫৮৫ জন ও সংশোধনাগার থেকে ৭৬ জন কয়েদি পালিয়েছে বলে খবর। অন্যদিকে ‘জেন জি’(Gen Z)দের বিক্ষোভে মঙ্গলবারের পর বুধবারও পরিস্থিতি উত্তপ্ত রয়েছে। এই পরিস্থিতি সামাল দিতে মাঠে নেমেছে সেনা। দেশজুড়ে জারি হয়েছে কারফিউ।

আরও খবর : আলোচনায় রাজি ট্রাম্প! ভারত-আমেরিকা সম্পর্কের বরফ গলছে?

প্রসঙ্গত, গত ৪ সেপ্টেম্বর বৃহস্পতিবার নেপালে নিষিদ্ধ হয় ফেসবুক, ইউটিউব, এক্স সহ বিভিন্ন ধরণের সোশাল মিডিয়া (Social Media) প্ল্য়াটফর্ম। সরকারের তরফে অভিযোগ করা হয়েছিল, প্রশাসনের সঙ্গে সরকারিভাবে নথিভুক্ত হয়নি সোশাল মিডিয়া প্ল্য়াটফর্মগুলি। ডেডলাইন দেওয়ার পরও এই প্ল্যাটফর্মগুলি তা না মেনে চলায় সেগুলিকে নিষিদ্ধ করেছিল কাঠমান্ডু সরকার। এর কারণে ক্ষোভে ফেটে পড়েন হাজার হাজার মানুষ।

এর পর সোমবার সকাল থেকে কাঠমান্ডুর রাস্তায় প্রতিবাদে নামে হাজার হাজার মানুষ। তবে রাতের দিকে তা হিংসাত্মক চেহারা নেয়। সেই আন্দোলনের ঝাঁজ বাড়ার কারণে ইস্তফা দিতে বাধ্য হন নেপালের প্রধানমন্ত্রী কেপি শর্মা ওলি (KP Sharma Oli)। কিন্তু তার পরেও পরিস্থিতি নিয়ন্ত্রণে আসেনি। বরং সে দেশ থেকে এখনও অশান্তির খবর পাওয়া যাচ্ছে।